Javohir Esonqulov

Javohir Esonqulov (1997-yil 20-aprelda tugʻilgan) – oʻzbekistonlik professional futbolchi, hujumchi ampulasida oʻynaydi. 2023-yil iyul oyidan Gruziyaning „Merani Martvili“ jamoasi azosi.

 Futbolchilik faoliyati 
Javohir Esonqulov 1997-yil 20-aprelda Oʻzbekistonning Surxondaryo viloyatida tugʻilgan. 8 yoshida oilasi bilan Rossiyaga, Saratov shahriga koʻchib oʻtgan. 10 yoshida u Saratovning Sokol jamoasida futbol oʻynay boshlagan, 2013-yilgacha ushbu klubning yoshlar jamoasida oʻynagan. Birinchi murabbiy – Sergey Aleksandrovich Podmetalin.

2013-yilda Javohir Esonqulov Oʻzbekistonga qaytib, Zarafshonning „Qizilqum“ klubida mashgʻulotlarida qatnashgan, ammo shartnoma imzolamagan. Shundan soʻng 3 oy davomida Qarshining „Nasaf“ jamoasi yigʻinida ishtirok etgan boʻlsada, bu safar ham jamoagaqabul qilinmagan. Qarshi klubidagi omadsizlikdan soʻng Javohir Surxondaryoga qaytib, individual mashgʻulotlar olib bordi, baʼzan mahalla jamoalari tarkibida futbol oʻynagan. 2014-yilda Toshkentning „Bunyodkor“ jamoasiga aʼzo boʻlgan. Avvaliga „Bunyodkor-2“ klubida, keyinroq „qaldirgʻochlar“ yoshlar jamoasida oʻynagan. 2016-yil boshida esa Bekobodning „Metallurg“ klubiga ijaraga berilgan.

2019-yilgi mavsumni Qoʻqon 1912 jamoasida boshladi. 2019-yilgi mavsumda „Lokomotiv“ jamoasi bilan shartnoma imzoladi. 2020-yilgi mavsumni Qarshining „Nasaf“ klubida oʻtkazdi. 2021-yilda Termizning „Surxon“ klubi bilan shartnoma imzolagan. 2022-yil Qozogʻistonning „Kiran“ klubi bilan shartnoma imzoladi. 2023-yilgi mavsumda Qrimning „Qiziltosh Bohchasaroy“ klubi bilan shartnoma imzoladi. 2023-yil iyul oyida Gruziya ikkinchi ligasida ishtirok etuvchi „Merani Martvili“ jamoasi bilan shartnoma imzolagan.

 Terma jamoa 
2015-yilda Oʻzbekiston yoshlar terma jamoasi yigʻinida ishtirok etgan, biroq hali birorta ham oʻyin oʻtkazmagan.

 Manbalar 

 Havolalar 

 Javohir Esonqulov Championat.asia saytida
 Javohir Esonqulov Transfermarkt saytida
 Javohir Esonqulov Soccerway saytida

Turkum:1997-yilda tugʻilganlar
Turkum:20-aprelda tugʻilganlar
Turkum:Yashayotgan insonlar
Turkum:Oʻzbekistonlik erkak futbolchilari
Turkum:Bunyodkor-2 klubi futbolchilari
Turkum:Bunyodkor klubi futbolchilari
Turkum:Metallurg Bekobod klubi futbolchilari
Turkum:Lokomotiv Toshkent futbol klubi futbolchilari
Turkum:Surxon klubi futbolchilari
Turkum:Qoʻqon 1912 klubi futbolchilari
Turkum:Nasaf klubi futbolchilari
Turkum:FC Sokol Saratov futbolchilari
Turkum:Oʻzbekiston Superligasi futbolchilari
Turkum:Oʻzbekistonlik muhojir erkak futbolchilari
Turkum:Oʻzbekiston 21 yoshgacha boʻlgan terma jamoasi futbolchilari